text: 10.000 sydjyder køber dagligt ind syd for grænsen
  24 februar 2012 kl. 10.01
  Hver femte af os handler mindst en gang om måneden syd for grænsen. Vi køber flere og flere fødevarer i Tyskland.
  10.000 forbrugere fra Sydjylland handler hver dag i Tyskland.
  Og de går ikke alene efter øl, vin, slik og sodavand.
  Fødevarer fylder stadig mere på indkøbssedlen, fremgår det af en opgørelse fra De Samvirkende Købmænd.
  Næsten 70 pct. af dem, der køber ind syd for grænsen, køber fødevarer og andre dagligvarer - plus de traditionelle grænsevarer.
  